open-index/open-wikipedia-markdown huggingface dataset:
צוות הצלה - בית הספר לשוטרים ולשוטרות

**צוות הצלה - בית הספר לשוטרים ולשוטרות** היא סדרת טלוויזיה ישראלית חינוכית לילדים, המהווה המשך לסדרה "צוות הצלה". הסדרה שודרה לראשונה ב-22 בפברואר 2024 בניק ג'וניור. לסדרה שתי עונות.

## תקציר העלילה
דן דן המפקד ושירה השוטרת פותחים בית ספר לשוטרים ולשוטרות ויחד עם הצוערים המתוקים, פגע רע, הרבל"ל ולחמית הטבחית הם יוצאים להרפתקאות, לומדים מיומנויות שיטור, פותרים תעלומות ומתמודדים עם דמויות משעשעות המנסות לשבש את הסדר.

## הדמויות והשחקנים
* **דן-דן** (אלון לשם): מנהל את בית הספר לשוטרים ולשוטרות.
* **שירה** (יהל בוסקילה): מחנכת בבית הספר לשוטרים ולשוטרות.
* **אריאל** (לינדה גילברג): צוערת בבית הספר לשוטרים ולשוטרות.
* **פלג** (שרון ברק): צוערת בבית הספר לשוטרים ולשוטרות.
* **ים** (אדלי אורון): צוערת בבית הספר לשוטרים ולשוטרות.
* **ג'יימס** (נהוראי דוד): צער בבית הספר לשוטרים ולשוטרות.
* **נילי** (שירי אביטבול): צוערת בבית הספר לשוטרים ולשוטרות.
* **נטע** (נטע בן יליד): צוער בבית הספר לשוטרים ולשוטרות.
* **פגע רע** (תומר שרון): צוער בבית הספר לשוטרים ולשוטרות, אשר גורם למהומה רבה.
* **לחמית** (כרמל נצר): הטבחית של בית הספר לשוטרים ולשוטרות.
* **הרב"ל** (אדיר שטיבלמן): הרב"ל של בית הספר לשוטרים ולשוטרות.

## סקירת הסדרה

## פרקים
### עונה 1

## קישורים חיצוניים
* 

קטגוריה:ניק ג'וניור: תוכניות וסדרות
פיפקין

ממוזער| פיפקינים מימי הביניים שנמצאו בהמבורג/גרמניה (1400-1200).
**פיפקין** (באנגלית: **Pipkin**) הוא סיר חרס המשמש לבישול על חום ישיר מגחלים או מדורת עצים.

## מאפיינים

כלי הפיפקין לא נחשפים ללהבה ישירה שעשויה לסדוק את הקרמיקה. לכלי יש לרוב ידית ודוגמאות רבות בחוץ (אם כי לא לכולם) ויש להם שלוש רגליים. לפיפקינים של סוף ימי הביניים ואחרי ימי הביניים הייתה ידית חלולה שאליה ניתן היה להחדיר מקל לצורך שינוי מצב הכלי. דוגמאות קיימות ללא זיגוג כלל, מזוגגים לחלוטין ומזוגגים רק בחלקם הפנימי.

בעוד שלעיתים קרובות הם כדוריים, הם נוצרו עם צדדים ישרים כלפי חוץ. הם יוצרו מדי פעם עם מכסה או פייה למזיגה.

## הרלדיקה
הפפקין, הנקרא גם סיר שלוש רגליים (מרמיט בצרפתית, גראפן בגרמנית), משמש לפעמים כסמל בהרלדיקה. הוא נפוץ במיוחד על מגנים בברנדנבורג, פומרניה ופרוסיה המזרחית.

צורתו משמשת כ"סמל מדבר" (הסמל המדבר מתייחס בדרך כלשהי לשם של נושא הסמל או לפעילותו של בעל הסמל באמצעות תמונות סמל או העיטורים החיצוניים של הסמל) של המשפחות הגרמניות כמו von Grape, וכן של
* Grapengießer
* Grappendorf
* Groppe von Gudenberg

## גלריה

קובץ:DEU Estorf (Landkreis Stade) COA.svg| Estorf (Landkreis Stade)
קובץ:Wappen_Gehlenbeck.gif| Gehlenbeck
קובץ:DEU_SG_Wathlingen_COA.png| Samtgemeinde Wathlingen
קובץ:DEU Wathlingen COA.svg| Wathlingen

## לקריאה נוספת
* רשימת כלי בישול

## קישורים חיצוניים
* עשה ואל תעשה בבישול על אש
## הערות שוליים

קטגוריה:מטענים הרלדיים
היבאצ'י

ממוזער|היבאצ'י פורצלן
ממוזער| גריל ברזל יצוק "היבאצ'י" צפון אמריקאי
היבאצ'י (ביפנית: **火鉢**; באנגלית: **Hibachi**) הוא מכשיר חימום יפני מסורתי.

## מאפיינים
זוהי פלטה שהיא מכל עגול, גלילי או בצורת קופסה, בעל גג פתוח, עשוי או מרופד בחומר חסין חום (בידוד תרמי) ונועד להחזיק פחם עץ בוער. הסברה היא שהוא נוצר לראשונה בתקופת הייאן (794 עד 1185). הכלי ממולא באפר בלתי דליק, ופחמי העץ יושבים במרכז האפר. כדי לטפל בפחמים, נעשה שימוש בזוג מקלות אכילה ממתכת הנקראים היבאשי (火箸, מקלות אש), באופן הדומה למגהצים או מלקחיים מערביים. היבאצ'י שימשו לחימום, לא לבישול. הוא מחמם על ידי מעבר חום כמו רדיאטור והוא חלש מכדי לחמם חדר שלם. לפעמים אנשים הניחו טצובין (鉄瓶) מעליו להרתיח מים לתה (טצובין הם קומקומים יפניים מברזל יצוק עם פיית מזיגה, מכסה וידית חוצה מלמעלה המשמשים להרתחה ומזיגת מים חמים למטרות שתייה, כגון להכנת תה). מאוחר יותר, במאה ה-20, נעשה גם קצת בישול על ההיבאצ'י.

## שימוש בהיבאצ'י
בתים יפניים מסורתיים היו מאווררים היטב (או היו מבודדים תרמית בצורה גרועה), כך שהרעלת פחמן חד-חמצני או חנק מפחמן דו-חמצני משריפת פחמי העץ לא היו מקור לדאגה. עם זאת, סיכונים כאלה קיימים, ויש צורך בטיפול נכון, כדי למנוע תאונות.&#x200A; אסור להשתמש בהיבאצ'י בחדרים אטומים כמו אלה שבבניינים מערביים.

באמריקה הצפונית, המונח היבאצ'י משמש לגזייה, לתנור בישול קטן המחומם על ידי פחם (הנקרא שיצ'ירין ביפנית - 七輪), או לצלחת ברזל (המכונה טפאן ביפנית) בשימוש כטפאניאקי (פלטת חימום נירוסטה להכנת אוכל) מסעדות יפניות.

## גלריה

File:Japanese Edo Hibachi.JPG|היבאצ'י פרימיטיבי מתקופת אדו (1600–1868) Museum)
File:The real hibachi.jpg|היבאצ'י פחמי עץ מסורתי מהשנים 1880–1900
File:Edo Hibachi.JPG|בית מתקופת אדו (Fukagawa Edo Museum)
File:Hishikawa Buch.jpg|שתי נשים וגבר מתחממים סביב היבאצ'י


## לקריאה נוספת
* Brazier
* מכשירי חימום מסורתיים יפניים:
** קמאדו : תנור מטבח
** שיצ'ירין : פלטה ניידת
** טבאקו-בון : מיני פלטה להדלקת טבק במקטרות מסוג קיסרו
** קוטאצו : שולחן מכוסה מעל פלטה
** Japanese tea utensils § מוקדי תה
*** צ'אגאמה
*** טצובין
* המטבח היפני
## קישורים חיצוניים

## הערות שוליים

קטגוריה:תנורים
קטגוריה:שיטות בישול
קטגוריה:יפן: תרבות
NGC 8

**NGC 8** הוא כוכב כפול אופטי, כלומר אסטריזם של שני כוכבים שאינם קשורים זה לזה אך נצפים מכדור הארץ כסמוכים. הכוכבים הם חלק מקבוצת הכוכבים פגסוס, והם התגלו על ידי אוטו וילהלם פון שטרובה ב-29 בספטמבר 1865 במסגרת חיפושיו אחר השביט "ביילה". הכוכבים מקוטלגים כמספר 8 בקטלוג הכללי החדש. הוא ממוקם במרחק של כ-2.7 דקות קשת מ-NGC 9.

המערכת מורכבת מזוג כוכבים, האחד הוא ענק צהוב עמום מסוג G4 בעל בהירות נראית של 16.5, שנמצא במרחק של 10400_{-2200}^{+4400 \displaystyle} שנות אור מכדור הארץ, והשני הוא על-ענק כתום בוהק מסוג K6I בעל בהירות נראית של 15.2 שנמצא במרחק של לכל הפחות 215,000 שנות אור.

מספר קטלוגים מקטלגים בטעות את NGC 8 כגלקסיה. למשל, קטלוג הגלקסיות המורפולוגי (MGC)  מקטלג את העצם כגלקסיה MCG +04-01-030. ב-HyperLEDA  הוא סווג בשנת 2016 כגלקסיה, אך בשנת 2019 סווג מחדש ככוכב כפול אופטי.

## קישורים חיצוניים

* 

## הערות שוליים

קטגוריה:הקטלוג הכללי החדש
קטגוריה:כוכבים כפולים
קטגוריה:קבוצת הכוכבים פגסוס
אל-ערבי אל-ג'דיד

**אל-ערבי אל-ג'דיד** (**הערבי החדש**, בערבית: **العربي الجديد**, באנגלית: **The New Arab**) היא חברת חדשות פאן-ערבית שבסיסה בלונדון ואשר נמצאת בבעלות חברת המדיה הקטרית "פַדַאַ֫את מדיה" (בתעתיק מדויק: פצ'אא'את מידיא; בערבית: فضاءات ميديا). היא השיקה אתר חדשות בערבית במרץ 2014 ועיתון יומי בערבית בספטמבר 2014. הגרסה האנגלית של אתר האינטרנט נקראת *The New Arab.*

בשנת 2015 השיקה פדאאת מדיה את רשת הטלוויזיה אל-ערבי (Al Araby) כתחרות לאל-ג'זירה, ובעולם הערבי היה חשש שיהיה מוטה לטובת האחים המוסלמים.

## היסטוריה
אל-ערבי אל-ג'דיד הוקם במרץ 2014 כפרויקט מדיה חדש במימון חברת האחזקות הקטרית הפרטית "פדאאת מדיה". היא השיקה את אתר האינטרנט בערבית "אל-ערבי אל-ג'דיד" במרץ 2014 ועיתון יומי בערבית באותו שם בספטמבר 2014. האתר באנגלית נקרא The New Arab ("דה ניו ערב", "הערבי החדש").

ד"ר עזמי בשארה, פלסטיני נוצרי המתגורר בדוחא, חבר כנסת לשעבר, מנהל את אל-ערבי אל-ג'דיד. אל-ערבי אל-ג'דיד פועל כיום ברחבי העולם, עם יותר מ-150 עובדים בשלושה משרדים בביירות, בדוחא ובלונדון.

עיתונאים של אל-ערבי אל-ג'דיד, כולל בשארה, היו יעדים להתקפות מצד האקרים המזוהים עם "פרויקט רייבן" של חברת דארק-מאטר גרופ, יוזמה של איחוד האמירויות שמטרתה לטרגט טלפונים ניידים של אנשי תקשורת אשר לדעת איחוד האמירויות נתמכו על ידי קטר.

## עמדה עיתונאית/עריכתית
בשארה תיאר את גוף החדשות כ"עצמאי יחסית" בהקשר של העולם הערבי. לדברי בשארה, "לפעמים העיתון עשוי להיות רגיש לגבי מה לא להגיד, כי אתה לא שם לך למטרה להתגרות באנשים שמממנים אותך".

במסגרת המחלוקת לאחר הפיצוץ בבית החולים הערבי אל-אהלי, במהלך מלחמת חרבות ברזל ב-2023, אל-ערבי אל-ג'דיד הציג גרסה מורכבת של האירועים באתר האינטרנט באנגלית, בעוד האתר בערבית האשים את ישראל בפיצוץ והוקיע את נשיא ארצות הברית ג'ו ביידן על אימוץ הנרטיב הישראלי.

## בעלות וכספים
חברת החדשות נמצאת בבעלות פדאאת מדיה הקטרית. עבד א-רחמן א-שַיַּאל הוא מנכ"ל העיתון. פדאאת מדיה היא חברת השקעות במדיה ערבית.

## קישורים חיצוניים
* 
* אתר אל-ערבי אל-ג'דיד בערבית
* אתר אל-ערבי אל-ג'דיד באנגלית

## הערות שוליים

קטגוריה:תקשורת ערבית
קטגוריה:לונדון: תקשורת
קטגוריה:חדשות
סופרפרוט

**סופרפרוט** (באנגלית: **Superfruit** או **SUP3RFRUIT**) הם צמד המוזיקאים האמריקאיים **מיטשל (מיץ') גראסי** ו**סקוט הוינג**. חברי הצמד הם חלק מהרכב האקפלה פנטטוניקס. הצמד החל את דרכו בשנת 2013 כערוץ יוטיוב הנושא שם זה, והתמקד בעיקר בוולוגים, קטעים מוזיקליים, אתגרי רשת ואלתורים. נכון למרץ 2024, לערוץ 2.39 מיליון מנויים, ולמעלה מ-488 מיליון צפיות.

בשנת 2016, הוציא הצמד את הסינגלים הראשונים שלהם, "Bad 4 Us" ו-"Sweet Life".

ב-30 ביוני 2017 יצא ה-EP הראשון שלהם, "Future Friends: Part One", וב-15 בספטמבר יצא ה-EP השני, "Future Friends: Part Two", לצד אלבומם הראשון, המאחד בין שני המיני-אלבומים, "Future Friends".

באוקטובר 2020, הצמד צבר פופולריות לאחר ששירם "GUY.exe" הפך לויראלי בטיקטוק.

המוזיקה של סופרפרוט משתייכת לסוגת הפופ, זאת בשונה מהסגנון האופייני של פנטטוניקס, המורכב בעיקר מא-קפלות ומוזיקה אלקטרונית.

לצד הקריירה המשותפת בפנטטוניקס ובצמד, לכל אחד מחברי ההרכב קריירת סולו והם הוציאו אלבומים וסינגלים.

שני חברי ההרכב הם הומוסקסואלים מוצהרים.

## חברי ההרכב
* **מישטל קובי מייקל גראסי** (**Mitch Grassi**): נולד ב-1992, מוכר גם בשם הבמה "Messer", מתגורר בהוליווד. בעל קול טנור וקונטרה-טנור.
* **סקוט הוינג** (**Scott Hoying**): נולד ב-1991, מתגורר בהוליווד. בעל קול בריטון.

## דיסקוגרפיה
### אלבומי סטודיו

### מיני-אלבומים

### סינגלים

## קישורים חיצוניים
* 

## הערות שוליים

קטגוריה:ערוצי יוטיוב
קטגוריה:זמרים להט"בים אמריקאים

קטגוריה:צמדים מוזיקליים אמריקאיים
גביע המדינה בכדורסל 2024

**[[גביע המדינה בכדורסל]] לשנת 2024** היא התחרות ה-64 מאז היווסדו של המפעל.  הפועל ירושלים זכתה בגביע בפעם השנייה ברציפות והשמינית בתולדותיה, לאחר ניצחון על מכבי תל אביב במשחק הגמר. לאור מלחמת חרבות ברזל, שגרמה לדחית הליגה, חצי הגמר והגמר שבדרך כלל משוחקים בחודש פברואר, שוחקו בחודש מאי. 

## שיטת המשחקים
בתחילה תוכן הטורניר להתקיים בזהה לשנה הקודמת (8 הראשונות בתום הסיבוב הראשון ישחקו זו נגד זו), אך בעקבות מלחמת חרבות ברזל, נדחה הגביע והוחלט שכל קבוצות הליגה ישתתפו בו כאשר 3 הקבוצות שסיימו ראשונות בתום הסיבוב הראשון לא ישתתפו בשלב הראשון, בעוד הקבוצות במקומות 4-13 ישחקו זו נגד זו בשלב הראשון בשיטה שבה הקבוצה במקום ה-4 תשחק נגד ה-13, ה-5, נגד ה-12, ה-6 נגד ה-11. בעקבות המלחמה המשחקים לא שוחקו בצורה סדירה והטבלה לא שיקפה את המיקום העדכני בזמן אמת.

## סיבוב ראשון
הסיבוב הראשון נערך ב-27 במרץ 2024, כאשר הקבוצות המדורגות במקומות 4–8 אירחו את הקבוצות במקומות 9–13.

## רבע הגמר
לשלב זה העפילו 5 הקבוצות שניצחו בסיבוב הראשון ואליהן הצטרפו הפועל תל אביב, מכבי תל אביב ומכבי עירוני רמת גן.
המשחקים התקיימו בין ה-30 במרץ ל-1 באפריל 2024 והמארחות נקבעו בהגרלה.

## חצי הגמר
לשלב חצי הגמר יעפילו 4 הקבוצות שניצחו ברבע הגמר, משחקי חצי הגמר יתקיימו בתשיעי ובעשירי במאי 2024 בהיכל מנורה מבטחים.

## הגמר
משחק הגמר נערך ב-16 במאי 2024, ובו ניצחה הפועל ירושלים את מכבי תל אביב.

## הערות שוליים

קטגוריה:2024 בישראל: כדורסל
קטגוריה:תחרויות כדורסל ב-2024
קטגוריה:עונות בגביע המדינה בכדורסל
פרננדו סרנה

**פרננדו סרנה** (בספרדית: **Fernando Serena**; 28 בינואר 1941 – 15 באוקטובר 2018) היה כדורגלן ספרדי, ששיחק בעמדת הכנף הימני.

## קריירה
סרנה יליד מדריד, החל את הקריירה המקצועית שלו בקבוצת המילואים של ריאל מדריד, פלוס אולטרה. לאחר מכן הושאל לשנתיים במועדון אוססונה שם ערך את הופעת הבכורה בלה ליגה ב-3 בספטמבר 1961 בתיקו 2–2 ביתי מול אספניול. כעבור שבועיים כבש סרנה שער בכורה בניצחון 1–3 על אתלטיקו מדריד. כשחזר לריאל מדריד, סרנה לקח חלק בזכייתה ב-4 אליפויות ספרד ובגביע אירופה לאלופות בעונת 1965/1966. בגמר נגד פרטיזן בלגרד שנערך בבריסל, ריאל ניצחה 1–2 הודות לשער ניצחון של סרנה בדקה ה-76'. היה זה שער יפייפה שבו השתלט על הכדור עם הכתף ושיגר בעיטה מחוץ לרחבה אל חיבורי השער. בשנת 1968 עבר לאלצ'ה שבה העביר עוד שתי עונות בליגה הבכירה והגיע לגמר גביע המלך בשנת 1969. את סיום הקריירה עשה במועדון סאנט אנדראו מליגת המשנה בספרד ופרש בגיל 35.

במדי נבחרת ספרד ערך סרנה הופעה אחת נגד צרפת ב-9 בינואר 1963, לאחר שעלה במחצית השנייה של תיקו מאופס. הוא היה מחליף לאנריקה קויאר.

סרנה נפטר ב-15 באוקטובר 2018 בעיר פמפלונה שבספרד בגיל 77. הוא השתקע בעיר לאחר פרישתו, התחתן עם מריה אנגלס גסטון ולהם שני ילדים.

## תארים
;ריאל מדריד
*אליפות ספרד (4): 1963/1964, 1964/1965, 1966/1967, 1967/1968
*גביע אירופה לאלופות: 1965/1966

## קישורים חיצוניים

קטגוריה:כדורגלנים ספרדים
קטגוריה:מדריד: כדורגלנים
קטגוריה:כדורגלני ריאל מדריד
קטגוריה:כדורגלני אוססונה
קטגוריה:כדורגלני אלצ'ה
קטגוריה:כדורגלני נבחרת ספרד
קטגוריה:ספרדים שנולדו ב-1941
קטגוריה:ספרדים שנפטרו ב-2018
איוואן טולי

**איוואן טולי** (בסרבו-קרואטית בכתב לטיני: **Ivan Tolj**, בסרבו-קרואטית בכתב קירילי: **Иван Тољ**; 18 במרץ 1901, וליאצי, האימפריה האוסטרו-הונגרית – יולי 1945, וינקובצי, יוגוסלביה הדמוקרטית-פדרלית) היה פושע מלחמה קרואטי, קצין במנגנון המשטרה של האוסטאשה, אשר פיקד על משטרת וינקובצי וסרייבו. הוא פיקד אישית על אקציות שהובילו לגירוש יהודי חבלי סרם, ומזרח סלבוניה ובכלל זה גירוש יהודי וינקובצי ויהודי סרייבו אל מחנות ההשמדה. ב-1945 נלכד על ידי הפרטיזנים של טיטו, נשפט והוצא להורג.

## קורות חייו
טולי נולד בעיירה וליאצי השוכנת בדרום מערב הרצגובינה. באפריל 1941, לאחר הקמת המדינה העצמאית של קרואטיה מונה טולי למפקד המשטרה הקהילתית בווינקובצי. טולי היה אחראי לאקציות בכל אזור סרם ומזרח סלבוניה. ראש שירותי הביטחון הקרואטיים אאוגן קווטרניק הנחה את טולי "לאחוז בכל האמצעים הנדרשים בכדי לפתור את הבעיה היהודית". הוא פיקד על גירוש וכליאת יהודי אוסייק במחנה הריכוז טניה. טולי פיקד על כליאתם של 400 מיהודי וינקובצי במחנה ריכוז זמני תחת כיפת השמיים, לצורך ניצולם לעבודות כפייה בהרחבת מסילת הברזל מווינקובצי לבלגרד.

במחצית השנייה של ספטמבר 1941 הגיע טולי לסרייבו ומונה למפקד המשטרה. הוא נודע עוד קודם לכן באכזריותו כלפי האוכלוסייה הסרבית והיהודית. טולי פיקד אישית על האקציות בקרב יהודי העיר. באוקטובר גורשו 1,400 יהודים ובנובמבר גורשו כ-3,000 מבני הקהילה. הגברים נשלחו למחנה ההשמדה יאסנובאץ, שם נרצחו מרביתם, והנשים והילדים נשלחו למחנה הריכוז ג'קובו. בסך הכל הגיעו למחנה ג'קובו 1,865 יהודים ועוד 50 נשים סרביות.

טולי פיקד על מעצרם של 200 מיהודי ווקובאר וגירושם ליאסנובאץ דרך וינקובצי. בשלהי 1944 נמלט מווינקובצי, אך נלכד בהמשך על ידי צבא השחרור העממי של יוגוסלביה. הוא הועמד לדין, הורשע בביצוע פשעי מלחמה והוצא להורג על ידי כיתת יורים.

## הערות שוליים

קטגוריה:נאצים ועוזריהם בשואת יהודי יוגוסלביה
קטגוריה:קרואטיה: היסטוריה
קטגוריה:קרואטים משתפי פעולה עם הנאצים שהוצאו להורג
קטגוריה:פושעי מלחמה אוסטאשים
קטגוריה:המדינה העצמאית של קרואטיה: אישים
קטגוריה:פושעי מלחמה שהוצאו להורג
קטגוריה:ילידי 1901
קטגוריה:נפטרים ב-1945
קטגוריה:קרואטים שנפטרו במאה ה-20
האסירה X

**האסירה X** הוא סרט תיעודי של תאגיד השידור הישראלי משנת 2023. הסרט עוסק ביוצרת מיכל בן חורין שראיינה רוצחים סדרתיים ופשעים ובהם צ'ארלס מנסון וריצ'רד רמירז.  הסרט עוסק גם באביה החורג של בן-חורין, איש המודיעין והרוצח מרדכי קידר.

הסרט עובד גם לסדרה תיעודית, ארוכה יותר, שעלתה לשידור בכאן 11 ב-2 במרץ 2024. הסדרה זכתה בפרס חבר השופטים בדוקאביב 2023.

## קישורים חיצוניים

* האסירה X, באתר "כאן"
* 

קטגוריה:סרטים תיעודיים ישראליים
קטגוריה:כאן 11: תוכניות וסדרות
ריקי רוטנר

**אליעזר יהודה (ריקי) רוטנר** (באנגלית: **Eric Rothner**, נולד ב-1944) הוא איש עסקים ונדבן יהודי אמריקאי.

## ביוגרפיה
נולד בשיקגו לנפתלי מיכאל ולשרה אנשי חינוך מהקהילה היהודית בשיקגו. ב-1962 עלה לישראל לשנה ולמד בישיבת מרכז הרב שם הכיר את הרב חיים דרוקמן, ב-1963 חזר לשיקגו והחל ללמוד עבודה סוציאלית באוניברסיטת רוזוולט  במהלך לימודיו ראה בעיות רבות בתחום בתי אבות ונמשך לתחום, ב-1974 רכש יחד עם שני שותפים בית אבות מקומי במיליון דולר, לאחר קנייה זו החל רוטנר להכיר את עסקי בתי אבות ונכון ל-2011 בבעלותו 100 בתי אבות ב-10 מדינות ברחבי ארצות הברית.

רוטנר הוא גם הבעלים של הבנק האמריקאי Brickyard Bank, ושל בתי אבות בישראל, בניהים היו בית האלה ובית טובי העיר בירושלים.

בתחילת המאה ה-21 נכנס לתחום הנדל"ן ובנה מתחם של 1,000 יחידות דיור לסטודנטים באוניברסיטת אינדיאנה, לאחר מכן הרחיב את עסקי הנדל"ן והקים את מתחם אסם בבני ברק, במתחם בבני ברק רוטנר תכנן להוסיף קומה לכל בניין ולמכור כל דירה במחיר עלות לזוגות צעירים, התכנית נדחתה בשל איסור שהטיל הרב שמואל הלוי ואזנר בנימוק שלא יבואו להתיר מעליות שבת.

פרויקט נוסף הוא "אחוזת רוטנר" בקריית מלאכי במסגרתו נבנו אלפי יחידות דיור וכמעט הכפילו את מספר תושבי העיר, לקראת סיום הפרויקט עזב רוטנר את המיזם בשל שחיתויות שאיתר.

ב-2010 רכש רוטנר את מתחם שנלר בירושלים, ובנה מתחם יוקרה בעיקר לציבור החרדי.

### פילנתרופיה
רוטנר הוא מהתורמים הראשיים של חב"ד בשיקגו, הקים בית כנסת על שם אביו בביתר עילית.

ב-2015 רכש יחד עם אשתו גייל בית בעיצובו של האדריכל פרנק לויד רייט, ולאחר עבודות שחזור תרמו הזוג את הבית לפדרציה היהודית בשיקגו.

ביוני 2024 קיבל את פרס - Crown Leadership מטעם IdaCrown Jewish Academy.

## חיים אישיים
בגיל 23 התחתן עם חברתו ללימודים וממנה יש לו מספר ילדים בהמשך חייהם התגרשו. ב-1986 נישא לגייל לבית ריצ'מן, נפטרה ב-26 באוקטובר 2021. באוגוסט 2024 התארס בספטמבר באותה שנה התחתן.

## קישורים חיצוניים
* 
* 
* 
* 
## הערות שוליים

קטגוריה:בוגרי אוניברסיטת רוזוולט
קטגוריה:אנשי עסקים אמריקאים
קטגוריה:נדבנים אמריקאים
קטגוריה:אמריקאים שנולדו ב-1944
ד"ר מוות (סדרת טלוויזיה)

**ד"ר מוות** (באנגלית: **Dr. Death**) היא סדרת פשע אמיתי אמריקאית, שנוצרה על ידי פטריק מקמנוס, המבוססת על פודקאסט באותו שם. הסדרה עלתה לשידור לראשונה ב-Peacock ב-15 ביולי 2021. ביולי 2022, הסדרה חודשה לעונה שנייה שעלתה לשידור ב-21 בדצמבר 2023.

## רקע
עונה 1 מציגה את סיפורו של כריסטופר דנטש , נוירוכירורג אמריקאי שהורשע לאחר שהטיל מומים במטופליו, והרג שניים מהם. בעונה מככב ג'ושוע ג'קסון בתפקיד הראשי.

עונה 2 מציגה את סיפורו של המנתח והחוקר השווייצרי-איטלקי פאולו מקיאריני , שהורשע לאחר שערך ניסויים במטופליו. בעונה מככב אדגר רמירס בתפקיד הראשי.

## צוות השחקנים והדמויות
### עונה 1
#### דמויות ראשיות
* ג'ושוע ג'קסון בתור כריסטופר דנטש
* גרייס גאמר בתור קים מורגן
* כריסטיאן סלייטר בתור רנדל קירבי
* אלק בולדווין בתור רוברט הנדרסון
* אנה-סופיה רוב בתפקיד מישל שוגהארט

#### דמויות משניות
* פרד להנה בתור דון דנטש
* הוברט פון-דו ז'ור בתור ג'וש בייקר
* מריאן פלנקט בתור מדלין בייר
* גריינג'ר היינס בתור ארל בורק
* קלסי גראמר בתור ד"ר ג'פרי סקדן
* דומיניק ברג'ס בתפקיד ג'רי סאמרס
* מולי גריגס בתור וונדי יאנג
* לילה רובינס בתור איימי פיל
* דאשיאל איבס בתור סטן נובאק
* ג'ניפר קים בתור סטפני וו
* קלי קירקלין בתור דורותי בורק
* מרסלין הוגו בתור רוז קלר

#### כוכבים אורחים
* קארי פרסטון בתור רובי מקלנג

### עונה 2
#### דמויות ראשיות
* אדגר רמירס בתור פאולו מקיאריני
* מנדי מור בתור בניטה אלכסנדר
* אשלי מדקוויי בתור ד"ר אנה לסברי
* גוסטף המרסטן בתור ד"ר אנדרס סוונסון
* לוק קירבי בתור ד"ר נתן גאמלי

#### דמויות משניות
* ג'ודי רייס בתור קים ורדי
* אניקה בוראס בתפקיד מרג'ה
* ריטה וולק בתפקיד יוליה טוליק
* גרג הילדרת' בתור לוק
* סלסטינה האריס בתור ליזי
* ג'ק דוונפורט בתפקיד נילס הדלי
* פמי אולאגוקה בתור אנדמריאם ביין

## סקירת הסדרה

## קישורים חיצוניים
* 

## הערות שוליים

קטגוריה:Peacock: תוכן מקור
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2021
אל פורייר סנט פייר

**אלינור "אל" פורייר סנט פייר** (באנגלית: **Elinor Purrier St. Pierre**; נולדה ב-20 בפברואר 1995) היא אתלטית אמריקאית, אלופת עולם באולם (גלאזגו 2024) וסגנית אלופת עולם באולם (בלגרד 2022) בריצת 3000 מטר.

## קריירה
### 2019
באליפות העולם שנערכה בדוחה, קטר באוקטובר 2019 סיימה במקום 11 בריצת 5000 מטר בשיא אישי חדש של 14:58.17 דקות.

### 2021
באולימפיאדת טוקיו שנערכה באוגוסט סיימה במקום עשירי בריצת 1500 מטר בתוצאה של 4:01.75 דקות.

### 2022
#### סגנית אלופת עולם באולם
באליפות העולם באולם שנערכה בבלגרד, סרביה במרץ 2022 זכתה במדליית כסף בריצת 3000 מטר בתוצאה של 8:42.04 דקות, אחרי למלם היילו (8:41.82	דקות) ולפני אג'גייהו טייה (8:42.23	דקות), שתיהן מאתיופיה.

### 2024
#### אלופת עולם באולם
באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית זהב בריצת 3000 מטר בשיא אליפות חדש של 8:20.87 דקות, לפני גודאף צגאי מאתיופיה (8:21.13 דקות) וביאטריס צ'פקואץ' מקניה (8:22.68 דקות).

## שיאים אישיים
### אצטדיון
* ריצת 800 מטר: 1:59.99 דקות (2021)
* ריצת 1500 מטר: 3:58.03 דקות (2021)
* ריצת 3000 מטר: 8:46.43	דקות (2018)
* ריצת 5000 מטר: 14:58.17 דקות (2019)

### אולם
* ריצת 1500 מטר: 4:00.20 דקות (2020)
* ריצת מייל: 4:16.41 דקות (2024), **שיא אמריקה הצפונית, אמריקה המרכזית והקריביים**
* ריצת 3000 מטר: 8:20.87 דקות (2024), **שיא אמריקה הצפונית, אמריקה המרכזית והקריביים**

## קישורים חיצוניים

קטגוריה:אמריקאים ילידי ורמונט
קטגוריה:אתלטיות אמריקאיות
קטגוריה:רצות באולימפיאדת טוקיו (2020)
קטגוריה:רצות 1500 מטר
קטגוריה:רצות 3000 מטר
קטגוריה:רצות 5000 מטר
קטגוריה:רצות אמריקאיות למרחקים בינוניים
קטגוריה:רצות למרחקים ארוכים
קטגוריה:אלופות עולם באתלטיקה
קטגוריה:ורמונט: אתלטים
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
מאטיי קרסק

**מאטיי קרסק** (בצ'כית: **Matěj Krsek**; נולד ב-13 במאי 2000) הוא אתלט צ'כי, זוכה מדליית ארד באליפות עולם (בודפשט 2023) בריצת שליחים 4x400 מטר משולב.

## ביוגרפיה
קרסק נולד בפראג שבצ'כיה.

### 2015
#### מדליית כסף בפסטיבל האולימפי האירופי לנוער
בפסטיבל האולימפי האירופי לנוער שנערך ביולי בטביליסי שבגאורגיה זכה במדליית כסף בריצת 200 מטר בתוצאה של 21.90 שניות.

### 2019
#### סגן אלוף אירופה עד גיל 20
באליפות אירופה עד גיל 20 שנערכה ביולי בבורוס שבשוודיה זכה במדליית כסף בריצת שליחים 4x400 מטר בתוצאה של 3:08.50 דקות, אחרי טורקיה (3:08.34 דקות) ולפני ספרד (3:08.66 דקות).

### 2022
באליפות העולם שנערכה ביולי ביוג'ין שבאורגון, ארצות הברית, סיים במקום שמיני בריצת שליחים 4x400 מטר בשיא צ'כיה חדש של 3:01.63 דקות. כבר בשלב המוקדמות קבעה הנבחרת הצ'כית שיא צ'כיה חדש של 3:02.42 דקות.

באליפות אירופה שנערכה באוגוסט במינכן שבגרמניה סיים במקום 16 בריצת 400 מטר בתוצאה של 45.92 שניות. בנוסף, סיים במקום שישי בריצת שליחים 4x400 מטר בתוצאה של 3:01.82 דקות.

### 2023
באליפות אירופה בעולם שנערכה במרץ באיסטנבול שבטורקיה סיים במקום חמישי בריצת 400 מטר בתוצאה של 46.48 שניות. בשלב חצי הגמר קבע שיא אישי חדש של 46.03 שניות.

#### אלוף המשחקים האירופיים
במשחקים האירופיים שנערכו ביוני בקרקוב שבפולין זכה במדליית זהב בשיא אליפות חדש של 4x400 מטר משולב בתוצאה של 3:12.34 דקות, לפני פולין (3:12.87 דקות) ובלגיה (3:12.97 דקות).

#### מדליית ארד באליפות עולם
באליפות העולם שנערכה באוגוסט בבודפשט שבהונגריה זכה במדליית ארד בריצת שליחים 4x400 מטר משולב בשיא צ'כיה חדש של 3:11.98 דקות, אחרי ארצות הברית (3:08.80 דקות) והממלכה המאוחדת (3:11.06 דקות). בנוסף, סיים במקום 12 בריצת שליחים 4x400 מטר בשיא צ'כיה חדש של 3:00.99 דקות, ובמקום 36 בריצת 400 מטר בתוצאה של 45.99 שניות.

### 2024
באליפות העולם באולם שנערכה במרץ בגלאזגו שבממלכה המאוחדת סיים במקום שישי בריצת 400 מטר בתוצאה של 46.47 שניות.

## שיאים אישיים
### אצטדיון
* ריצת 400 מטר: 45.55 שניות (2022)

### אולם
* ריצת 400 מטר: 45.86 שניות (2024)

## קישורים חיצוניים

קטגוריה:אתלטים צ'כים
קטגוריה:אצנים
קטגוריה:צ'כים שנולדו ב-2000
יאסר תריכי

**יאסר מוחמד א-טאהר תריכי** (בערבית: **ياسر محمد الطاهر تريكي**, בתעתיק מדויק: **יאסר מחמד אלטאהר תריכי**; נולד ב-24 במרץ 1997) הוא אתלט אלג'יראי, סגן אלוף עולם באולם (גלאזגו 2024) ופעמיים זוכה מדליית ארד באליפות אפריקה (אסאבה 2018 ופור לואי 2022) בקפיצה משולשת.

## ביוגרפיה
### 2018
#### מדליית ארד באליפות אפריקה
באליפות אפריקה שנערכה באוגוסט באסאבה שבניגריה זכה במדליית ארד בקפיצה משולשת בתוצאה של 16.78 מטר, אחרי הוגו פבריס זנגו מבורקינה פאסו (17.11 מטר) וגודפרי חוטסו מוקואנה מדרום אפריקה (16.83 מטר).

### 2019
באליפות העולם שנערכה באוקטובר בדוחה שבקטר סיים במקום 20 בקפיצה משולשת בתוצאה של 16.62 מטר.

### 2021
באולימפיאדת טוקיו שנערכה באוגוסט סיים במקום חמישי בקפיצה משולשת בשיא אלג'יריה חדש של 17.43 מטר.

### 2022
באליפות העולם בעולם שנערכה במרץ בבלגרד שבסרביה סיים במקום עשירי בקפיצה משולשת בתוצאה של 16.42 מטר.

#### מדליית ארד באליפות אפריקה
באליפות אפריקה שנערכה ביוני בפור לואי שבמאוריציוס זכה במדליית ארד בקפיצה משולשת בתוצאה של 16.58 מטר, אחרי הוגו פבריס זנגו (17.34 מטר) וטסולאנג צ'ירילצו מבוטסואנה (16.77 מטר).

### 2023
באליפות העולם שנערכה באוגוסט בבודפשט שבהונגריה סיים במקום חמישי בקפיצה משולשת בתוצאה של 17.01 מטר.

### 2024
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בקפיצה משולשת בתוצאה של 17.35 מטר, אחרי הוגו פבריס זנגו (17.53 מטר) ולפני טיאגו פריירה מפורטוגל (17.08 מטר).

באולימפיאדת פריז סיים במקום תשיעי בקפיצה משולשת בתוצאה של 17.22 מטר. תריכי נשא את דגל אלג'יריה בטקס הפתיחה של האולימפיאדה ביחד עם הג'ודוקא אמינה בלקדי.

### 2025
באליפות העולם שנערכה בטוקיו שביפן בספטמבר סיים במקום רביעי בקפיצה משולשת בתוצאה של 17.25 מטר.

## שיאים אישיים
### אצטדיון
* קפיצה משולשת: 17.43 מטר (2021), **שיא אלג'יריה**
* קפיצה לרוחק: 8.08 מטר (2019)

### אולם
* קפיצה משולשת: 17.35 מטר (2024), **שיא אלג'יריה**
* קפיצה לרוחק: 7.69 מטר (2018)

## קישורים חיצוניים

קטגוריה:קופצי משולשת
קטגוריה:קופצים לרוחק
קטגוריה:אתלטים אלג'יראים
קטגוריה:אתלטים באולימפיאדת טוקיו (2020)
קטגוריה:קופצי משולשת באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:נושאי דגל אלג'יריה באולימפיאדה
קטגוריה:אלג'יראים שנולדו ב-1997
אלברט טייב

**אלברט טייב** (נולד ב-24 בפברואר 1962) הוא עורך דין, פוליטיקאי ואיש ציבור ישראלי, ראש עיריית כפר יונה.

## ביוגרפיה
אלברט טייב נולד ב-1962 בשכונת מלחה שבירושלים, למשפחת עולים מתוניסיה. כשהיה בן שנתיים, עברה משפחתו למושב עולש שבאזור השרון. טייב למד בבית ספר קריית חינוך בן-גוריון, מדרשת רופין. ב-1980 התגייס לצה"ל, שירת כלוחם בחטיבת גולני ולחם במלחמת לבנון הראשונה. לאחר שחרורו, התגייס למשטרת ישראל.

בתקופת שירותו במשטרה, טייב הקים את מרכז השיטור הקהילתי הראשון בישראל, במועצה אזורית עמק חפר, ושימש כבורר מוסמך ביישובי עמק חפר. בשלהי שירותו, החל ללמוד תואר ראשון במשפטים בקריה האקדמית אונו, אותו הוא קיבל ב-2005, והמשיך ללימודי תואר שני עם הסמכה לגישור באוניברסיטת בר-אילן. ב-2007, עם קבלת התואר השני ולאחר 25 שנות שירות במשטרה, טייב פרש מן המשטרה והחל לעבוד כעורך דין. ב-2018, טייב הוסמך כנוטריון.

טייב עבר עם משפחתו לעיר כפר יונה ב-2009. בין 2016 ל-2023, טייב שימש כמנהלי הכללי של העמותה להנצחת חללי הפיגוע בצומת בית ליד. בנוסף, הוא שימש כיושב ראש הוועדה לשימור וגיוס מתנדבים בכפר יונה.

בבחירות לרשויות המקומיות שנערכו ב-2018, טייב נבחר למועצה מטעם סיעת "בשביל הכפר" ושימש כיושב ראש האופוזיציה העירונית. במרץ 2023, טייב הודיע על כוונתו להתמודד בבחירות הקרובות על ראשות העיר מול ראש העיר שושי כחלון-כידור. לאורך כל מערכת הבחירות טייב הסתמן כמועמד המוביל, ברקע קדנציה רוויית טלטלות של כחלון-כידור. לבסוף, עם קיום הבחירות בפברואר 2024 בצל מלחמת חרבות ברזל, טייב נבחר לראשות העיר עם 60.3% מהקולות לעומת כחלון-כידור שקיבלה רק 26.3% מהקולות. גם בבחירות למועצת העיר טייב זכה להישג, כשסיעתו "בשביל הכפר" הפכה לגדולה ביותר במועצה עם 5 מושבים (מתוך 15).

נשוי להגר טהר לב-טייב ואב לשלושה. הוא מתגורר בכפר יונה.

## קישורים חיצוניים

## הערות שוליים

קטגוריה:ראשי עיריית כפר יונה
קטגוריה:עורכי דין ישראלים
קטגוריה:בוגרי הקריה האקדמית אונו: משפטים
קטגוריה:בוגרי אוניברסיטת בר-אילן: משפטים
קטגוריה:אישים ממוצא יהודי-תוניסאי
קטגוריה:ישראלים שנולדו ב-1962
דברי ימי המהפכה הרוסית

**דברי ימי המהפכה הרוסית** (ברוסית: **«Хроники русской революции»**) היא סדרת דרמה היסטורית רוסית, בבימויו של אנדריי קונצ'לובסקי, שמשודרת בשירות הסטרימינג START. הסדרה מגוללת את סיפורה של מהפכת 1905, מהפכת פברואר ומהפכת אוקטובר ומכסה אירועים מההיסטוריה של רוסיה בשנים 1905—1924. מככבים בה יורה בוריסוב, יבגני טקאצ'וק, ניקיטה יפרמוב, יוליה ויסוצקאיה, ניקיטה קרטאייבה, אלכסנדר מיזב, טימופיי אוקרוייב ואחרים.
## עלילה
הסדרה מתרחשת בשנים 1905–1924: מהמהפכה הרוסית הראשונה ועד למותו של ולדימיר לנין ועלייתו של סטלין לשלטון. ההיסטוריה של רוסיה בתקופת הזמן הזו מתפתחת על רקע עימות רגשי בן 20 שנה בין ארבע דמויות בדיוניות. הסדרה מחולקת לארבעה פרקים, שנקראים "השחר", "האצה", "פירוק" ו"חשבון".
## שחקנים ודמויות
*יוליה ויסוצקאיה — אינסה ארמנד
*ניקיטה יפרמוב — ניקולאי השני
*יבגני טקאצ'וק — ולדימיר לנין
*יורה בוריסוב
*ניקיטה קרטאייבה
*אלכסנדר מיזב
*טימופיי אוקרוייב

## הפקה
ממוזער|רכבת בתחנת נובי פטרהוף במהלך צילומי הסדרה, 8 בדצמבר 2022.
חברת VGTRK ורשת רוסיה-1 אחראים להפקת הסדרה, במימון הקרן של אלישר אוסמנוב.

צילומי הסדרה נערכו במשך כשנה, מספטמבר 2022 ועד אוגוסט 2023.

הסדרה תשודר בשירות הסטרימינג Start במהלך שנת 2024 ותשודר גם ברשת רוסיה-1.
## קישורים חיצוניים
* 

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:האימפריה הרוסית בתרבות
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:VGTRK: תוכניות וסדרות
קטגוריה:שירות הווידאו START: תוכניות וסדרות
קטגוריה:מלחמת האזרחים הרוסית בתרבות
חורבת שחאדה

**חורבת שחאדה** היא חורבה במערב השומרון, מדרום מערב ליישוב נופים, של יישוב יהודי קדום המתוארך לתקופת בית המקדש השני. היישוב נחשב לאחד היישובים הצפוניים ביותר של ממלכת החשמונאים. במקום נמצאו גם שרידים ליישוב שומרוני.

## גאוגרפיה
[ממוזער|מבט צפונה מחורבת שחאדה. מימין ניתן לראות את היישוב [נופים, משמאל אליו הכפר ג'ינסאפוט ומשמאלו נראות שתי הגבעות של רמת גלעד ומצפה צבאים (ביתו של משה זר), ומתחתיהם שכונת נווה מנחם של קרני שומרון. שמשאל אליהם היישוב קרני שומרון.]]
חורבת שחאדה נמצאת בראש גבעה הסמוכה ליישובים חוות יאיר ונופים. מהחורבה נשקף נוף ממנו ניתן לראות ביום עם ראות טובה את כל השטח שבין גדרה לחדרה במערב, את רכס חומש בצפון, את הר חורשה בדרום, ואת רכסי יצהר ואריאל במזרח.

## היסטוריה
בחורבת שחאדה נמצאו שרידים לחווה חקלאית מימי בית שני, כמו מקווה טהרה. באתר נמצאו גם שרידים רבים של בתי בד, בורות מים ומתקנים חקלאיים שמתוארכים לתקופות הרומית והביזנטית, אז, על פי ההערכה, היה שם מרכז אזורי לייצור שמן זית.

במרכז הגבעה נמצא בית בד גדול ושרידי מקווה המתוארכים לתקופה הביזנטית, ועל פי ההשערה שימשו את השומרונים לאחר שהקהילה היהודית ביישוב חרבה סביב מרד בר כוכבא.

מעת לעת שודדי עתיקות פלסטינים פוגעים בממצאים הארכאולוגיים באתר.

בראשית שנות האלפיים ערכו נפתלי אייזיק ועוזי גרינפלד מטעם קמ"ט ארכאולוגיה איו"ש, חפירה בה נחשפו בין השאר משקוף שלם ושבר משקוף נוסף מעוטרים בזרים ובוורדות, המתוארכים לשלהי ימי הבית השני. בסיור באתר שנערך ב־2008 זוהו המשקופים סמוך למבנה גזית ולבית הבד שנחשפו בראש האתר.

## קישורים חיצוניים
* 

## הערות שוליים

קטגוריה:השומרון: אתרים ארכאולוגיים
לונוחוד 2

ממוזער|שיחזור של לונוחוד 2בתערוכה
**לונוחוד 2** (ברוסית: **Луноход-2**) - רובר לא מאויש שנחת על הירח על גבי הנחתת "לונה 21" ופעל על קרקעית הירח כ-4 חודשים. במהלך פעילותו הרכב העביר למרכז הבקרה בכדור הארץ מידע רב. 

## תיאור הרכב
הרכב היה מיועד לחקר הירח ולשם כך מצויד בציוד מדעי מתאים. הוא היה זהה לרכב לונוחוד 1 עם שינויים קטנים. מסת לונוחוד 2 הייתה 756 קילוגרם, אורך - 4.42 מ', רוחב - 2.15 מ', גובה - 1.92 מ'.

הוא היה מצויד במכשירים הבאים: 3 מצלמות טלוויזיה (ב"לונוחוד 1" היו 2 מצלמות בלבד), ספקטרומטר רנטגני, טלסקופ קרני רנטגן, מד מרחק, רגש קרינה, רפלקטור. בוצעו שיפורי מערכת אספקת חשמל והיא הייתה מסוגלת לתת כ-1 קוו"ט.

אחת ממצלמות הטלוויזיה שהותקנה גבוה על הרכב לצורך ניווט צלמה תמונות ברזולוציה גבוהה בקצבי פריימים שונים - 3.2, 5.7, 10.9 או 21.1 שניות לפריים. תמונות אלו שימשו צוות של חמישה אנשים של בקרים על פני כדור הארץ ששלחו פקודות נהיגה לרכב בזמן אמת.

הרכב התחיל לפעול ב-15 בינואר 1973 וקשר אחרון איתו נוצר ב-11 במאי.

## תיאור המשימה
לאחר הורדת הרכב מיחידת נחיתה של לונה 21 התברר שחלקים של מערכת ניווט נפגעו. לעומת זאת ניסיון שנצבר ברכב "לונוחוד 1" וקיום מצלמה שלישית ייקלו על תכנון תנועה. במהלך פעילותו הועברו לכדור הארץ 86 צילומים פנורמיים ושידורי טלוויזיה רבים. בחודש מאי הרכב הגיע למכתש והתקשה לצאת ממנו. בסופו של דבר צוות קרקע הצליח להוציא אותו אך ככל הנראה חלק מחומר מקרקעית המכתש נכנס בתוך הרכב. לאחר סגירת מכסה לתקופת הלילה הירחי נוכחות חומר זה בתוך הרכב גרם לחימום יתר של הציוד והוא יצא משימוש. לאחר סיום הלילה הירחי הקשר עם הרכב לא חודש.

במרץ 2010 הרכב התגלה בצילומים שבוצעו על ידי מקפת לסקר הירח. המיקום היה קרוב מאוד למיקום שדווח על ידי מדענים סובייטיים במהלך פעילות הרכב.

## קישורים חיצוניים

* צילומים שהתקבלו
* תיאור המשימה 
* תיאור מפורט של המשימה

קטגוריה:תוכנית החלל הסובייטית
קטגוריה:משימות לחקר הירח
קטגוריה:רוברים
אווה סוובודה

**אווה סוובודה** (בפולנית: **Ewa Swoboda**; נולדה ב-26 ביולי 1997) היא אתלטית פולנייה, סגנית אלופת עולם באולם (גלאזגו 2024), אלופת אירופה באולם (גלאזגו 2019) ופעמיים סגנית אלופת אירופה (בלגרד 2017 ואיסטנבול 2023) בריצת 60 מטר. נוסף לכך, היא סגנית אלופת אירופה (רומא 2024) בריצת 100 מטר.

## ביוגרפיה
### 2022
באליפות העולם באולם 2022 שנערכה בבלגרד, סרביה במרץ 2022 היא סיימה במקום רביעי בריצת 60 מטר בתוצאה של 7.04 שניות.

באליפות העולם שנערכה ביוג'ין, אורגון ביולי היא סיימה במקום 12 בריצת 100 מטר בתוצאה של 11.08 שניות ובמקום 11 בריצת שליחות 4x100 מטר בתוצאה של 43.19 שניות.
#### מדליית כסף באליפות אירופה
חודש לאחר מכן, באליפות אירופה שנערכה במינכן באוגוסט היא זכתה במדליית כסף בריצת שליחות 4x100 מטר בתוצאה של (42.61 שניות), אחרי גרמניה (42.34 שניות) ולפני איטליה (42.84 שניות). נוסף לכך, היא סיימה במקום רביעי בריצת 100 מטר בתוצאה של 11.18 שניות.

### 2023
באליפות העולם שנערכה בבודפשט, הונגריה באוגוסט 2023 סיימה במקום שישי בריצת 100 מטר בתוצאה של 10.97 שניות ובמקום חמישי בריצת שליחות 4x100 מטר בתוצאה של 42.66 שניות.

### 2024
#### סגנית אלופת עולם באולם
באליפות העולם באולם שנערכה בגלאזגו, הממלכה המאוחדת, ב-2 במרץ 2024 זכתה במדליית כסף בריצת 60 מטר בתוצאה של 7.00 שניות, אחרי ג'וליאן אלפרד מסנט לוסיה (6.98 שניות) ולפני זיינב דוסו מאיטליה (7.05 שניות). בשלב חצי הגמר היא קבעה שיא לאומי חדש ואת תוצאת השנה בעולם של 6.98 שניות.
#### סגנית אלופת אירופה
באליפות אירופה שנערכה ברומא ביוני היא זכתה במדליית כסף בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ולפני זיינב דוסו (11.03 שניות).

באולימפיאדת פריז סיימה במקום תשיעי בריצת 100 מטר בחצי הגמר בתוצאה של 11.08 שניות. בריצת שליחות 4x100 מטר סיימה במקום 12 בתוצאה של 42.86 שניות.

### 2025
באליפות אירופה באולם שנערכה באפלדורן שבהולנד במרץ סיימה במקום רביעי בתוצאה של 7.07 שניות. באליפות העולם באולם שנערכה בנאנג'ינג שבסין במרץ סיימה מקום רביעי בריצת 60 מטר בתוצאה של 7.09 שניות.

## שיאים אישיים
### אצטדיון
* ריצת 100 מטר: 10.94 שניות (2023)

### אולם
* ריצת 60 מטר: 6.98 שניות (2024), **שיא פולין**

## קישורים חיצוניים

קטגוריה:אצניות
קטגוריה:אתלטיות פולניות
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות באולימפיאדת פריז (2024)
קטגוריה:ילידות 1997
קטגוריה:פולנים שנולדו ב-1997
דניס יורצ'נקו

**דניס יורצ'נקו** (באוקראינית: **Денис Сергійович Юрченко**; נולד ב-27 בינואר 1978) הוא אתלט אוקראיני בעבר. אליפות העולם באתלטיקה באולם (בודפשט 2004) שזכה במקום השלישי ובאליפויות אירופה במקום השני (פעמיים).

## ביוגרפיה
יורצקנקו נולד בעיר דונצק בה התחיל להתאמן בקפיצה במוט.

בשנת 2002 הוא השתתף באליפות אירופה וסיים במקום ה-6. בשנת 2003 הוא סיים במקום השישי באליפות העולם.

בשנת 2004 יורצ'נקו סיים במקום השלישי באליפות העולם באתלטיקה באולם 2004 שנערכה בבודפשט עם תוצאה 5.70 (זכה איגור פבלוב. במשחקים אולימפיים באתונה שנערכו באותה שנה יורצ'נקו הגיע למקום ה-9.

בשנת 2005 באליפות אירופה בעולם יורצקנו זכה במדליית כסף. הוא שיחזר הישג זה בשנת 2007.

בשנת 2008 במשחקים אולימפיים בבייג'ינג יורצ'נקו זכה במדליית ארד (זכה סטיבן הוקר עם שיא אולימפי 5.96). אמנם בשנת 2016 מדליה זו נשללה ממנו בעקבות בדיקת סמים חוזרת. במאי 2017 הוא קיבל השעייה לשנתיים ממנה כבר לא חזר.

## שיאים אישיים
### אצטדיון
* קפיצה במוט: 5.83 מטר (2008)
### אולם
* קפיצה במוט: 5.85 מטר (2005)

## קישורים חיצוניים

## הערות שוליים

קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:ספורטאים אוקראינים
קטגוריה:ספורטאים שנשללה מהם מדליה אולימפית
קטגוריה:אתלטים שהורשעו באימרוץ
קטגוריה:אוקראינים שנולדו ב-1978
טיגון במלח חם

**טיגון במלח חם** או **טיגון בחול חם** (באנגלית: **Hot sand frying** וכן **Hot salt frying)** הם טכניקות בישול המשמשות את מוכרי מאכלי הרחוב בבנגלדש, הודו, נפאל, פקיסטן, סין וסרי לנקה. טיגון במלח חם הוא טכניקת בישול ותיקה, ומשמשת גם בכפרים ברחבי אסיה ובמקומות אחרים בעולם. מאכלים רבים מטוגנים במלח חם או בחול חם, אפילו במשקי בית.

## טיגון במלח חם
פצפוצי אורז הוא חטיף נפוץ בתת-היבשת ההודית והוא אחד המאכלים העתיקים ביותר שם. האורז התפוח נעשה על ידי חימום מלח או חול בכלי שנקרא קראהי (בהודו), פאטיל (בבנגלדש), או ווק על אש בתנור הודי מסורתי, ואז יוצקים לתוכו אורז מבושל או מיובש מראש ומערבבים. לאחר מכן מוציאים במהירות את האורז התפוח בעזרת מסננת מתכת ומצננים.

בפקיסטן, טיגון במלח חם משמש בעיקר את הרוכלים לבישול תירס. הליט (מלח סלעים) מחומם מראש בווק והתירס השלם או גרעינים בודדים קבורים במלח ומדי פעם הופכים אותם. בהודו, טכניקה זו משמשת רוכלי רחוב המוכרים בוטנים מקולפים, חמצה או פופקורן מבושלים במלח שחומם בווק ברזל.

בשיטה אחרת מלח ים גס מחומם בווק גדול לטמפרטורה גבוהה. פריטי מזון יבשים, כמו ביצים בקליפה, נקברים במלח החם ומדי פעם הופכים אותם בעזרת מרית.

## טיגון בחול חם
[שמאל|ממוזער| ערמונים ב[חול שחור חם, שהוכן על ידי רוכל רחוב.]]
טיגון בחול חם הוא טכניקת בישול נפוצה עבור מוכרי אוכל בצדי הרחובות בסין ובהודו לבישול ערמונים ובוטנים. ווק גדול מלא בחול, שהופך לשחור מהצטברות חלקיקים מוגזים מפריטי המזון המטוגנים, מחומם לטמפרטורה גבוהה. אגוזים, ערמונים נטמנים בחול החם ומדי פעם הופכים אותם עם מרית, ואז החול והאגוזים מופרדים באמצעות מגש גדול של רשת תיל. טיגון חול חם משמש גם בכפרים רבים ברחבי אסיה. טכניקת בישול נפוצה בכפרים היא לעטוף דגים או בשר אחר בעלה בננה, לקשור אותם ואז להניח את עלה הבננה בחול המחומם צד אחד ולאחר מכן בצד השני.

## לקריאה נוספת
* עוגת אפר
* טגואלה
* המטבח הסיני

## הערות שוליים

קטגוריה:מאכלים מטוגנים
קטגוריה:שיטות בישול
ג'יאנקרלו לופרדו

**ג'יאנקרלו לופרדו** (נולד ב-25 באוגוסט 1971) הוא פוליטיקאי, מומחה לוחמה בטרור ומדריך קרב מגע אקוודורי. כיום מכהן לופרדו כשר הביטחון של אקוודור. במשך מעל ל-20 שנים, התאמן לופרדו באמנויות לחימה וסיפק ייעוץ בתחום האבטחה והטקטיקה.

## ביוגרפיה
לופרדו נולד בעיר הנמל גואיאקיל הממוקמת במערב אקוודור. לאחר שהשלים את לימודיו בתיכון Centro Educativo la Moderna בעיר, התקבל לקולג' הקהילתי ברוקדייל לתואר ראשון במנהל עסקים.

בשנת 1980, החל באימוני קראטה ומאז שנת 1981, הוא מחזיק בחגורה שחורה דאן 4. כמו כן, מתאמן לופרדו בקמפו. במהלך שנות ה-2000 השתתף בקורס מדריכי קרב מגע והסמכה להדרכת לוחמה בטרור בבית הספר הישראלי לטקטיקה בהדרכת תומר ישראלי. במסגרת בית הספר עבר הכשרה גם בתוכנית הלימודים TAC לחילוץ בני ערובה והכשרה מתקדמת לאבטחת אישים.

החל משנת 2016, הדריך לופרדו בבית הספר והוביל מגוון קורסים בבית הספר לרבות קורס CQB ולוחמה בשטח בנוי. כמו כן, העביר קורסים דומים באקוודור וברחבי אמריקה הלטינית.

ג'יאנקרלו לופרדו מספק שירותי ייעוץ בתחום ההגנה לארגונים ממשלתיים, פקידים בכירים ומנהלים ברחבי העולם במסגרת פעילותו בבית הספר הישראלי לטקטיקה.

## מינויו לשר הביטחון
בנובמבר 2023, מינה דניאל נובואה, נשיא אקוודור, את ג'יאנקרלו לופרדו לשר הביטחון ה-14 של אקוודור. זמן קצר לאחר היכנסו לתפקיד, ב-28 בדצמבר, השיק תוכנית לשליטה בהפצת נשק באקוודור.

## קישורים חיצוניים
* אתר בית הספר לטקטיקה באקוודור בהנהלת לופרדו
* עמוד הלינקדאין של ג'יאנקרלו לופרדו
* Experto en artes marciales y con formación antiterrorista israelí, Giancarlo Loffredo asume como ministro de Defensa de Ecuador – מתוך אתר Defensa.com, 28.11.23
* Fuerzas Armadas: Cuestionamientos por nombramiento del Ministro de Defensa, Teleamazonas

## הערות שוליים

קטגוריה:פוליטיקאים אקוודורים
חטיבת אבו אל-פדל אל-עבאס

**חטיבת אבו אל-פדל אל-עבאס** (בערבית: لواء أبو الفضل العباس; תעתיק מדויק: לִוַאא' אבו אלפצ'ל אלעבאס), הידועה גם בשם **גדודי אל-עבאס** (كتائب العباس; תעתיק מדויק: כַּתַ֫אאִבּ אלעבאס), הייתה קבוצה מיליטנטית מוסלמית שיעית סורית רדיקלית שפעלה בסוריה במהלך מלחמת האזרחים בסוריה. הקבוצה נקראת על שם הכינוי "אל-עבאס בן עלי", שהיה כינויו של בנו של האימאם עלי.

## היסטוריה
הארגון הוקם בסוף 2012 כדי להגן על מסגד א-סיידה זיינב ואתרים אחרים הקדושים לשיעים בסוריה, וזאת בתגובה לחילול אתרי מורשת ופולחן שיעים על ידי דאעש ואחרים, מתנגדי משטר אסד, במהלך מלחמת האזרחים בסוריה.

הארגון הוקם בחסות איראנית, על ידי:

# אחמד כַּיַארה (בערבית: أحمد كَيارة), ששמו האמיתי היה: אחמד חסן נשעאן אל-עטוואני (أحمد حسن نشعان العطواني), עיראקי שנעצר בעיראק על ידי הכוחות האמריקנים ב-2007 ולאחר ששוחרר היגר לסוריה. נהרג ב-29 בדצמבר 2012
# חוסיין עג'יב גַ'זַּה (حسين عجيب جظة), סורי שיעי מאזור חַלַבּ. נהרג ב-1 בינואר 2013.

משמרות המהפכה וכוח קודס האיראניים דאגו שארגון חזבאללה יאמן את לוחמי הארגון שבתחילה השתתף בקרבות נגד המורדים באזור דמשק ובהמשך גם במקומות אחרים, כגון חלב וזאת בהוראתו הישירה של מייג'ור גנרל קאסם סולימאני.

לאחר נפילת משטר אל-אסד בדצמבר 2024 עזבו הגורמים האיראנים ובעלי בריתם את סוריה והארגון התפרק.

## פיצול
במחצית שנת 2013 דיווחה סוכנות הידיעות רויטרס על פיצול בתוך הארגון, על רקע כספי ואישי. הפיצול היה מלווה בשימוש באלימות בין הצדדים ובסיומו הוקמה חטיבה נפרדת של לוחמים סורים והלוחמים מעיראק חזרו למולדתם והשתתפו שם בלחימה נגד דאעש. על הארגון בסוריה פיקד מאהר עג'יב גַ'זַּה (ماهر عجيب جظة) – אחיו של אחד משני המייסדים.

## פעילות
ב-19 במאי 2014 חטיבת אבו אל-פדל אל-עבאס בחלב נחלה תבוסה כאשר לוחמים מקבוצת מורדים סורית אסלאמית סונית, השתלטו על המטה האזורי שלהם.

במהלך 2014 נמצאה תעודת לוחם של הארגון וממנה עולה כי החטיבה או חלק ממנה, סופחו למשמר הרפובליקה של סוריה.

בין 2014 ל-2018 לוחמי הארגון ביצעו מעשי טבח נגד אוכלוסיות סוניות ברחבי סוריה.

בסוף יוני 2018 דווח שהארגון מוביל את המתקפה של הצבא הסורי נגד המורדים, קרוב לגבול ישראל ברמת הגולן, בגיבוי מטוסים רוסיים.

בנובמבר 2021 לוחמי הארגון תקפו באמצעות רקטות שדה נפט מזרחית לדיר א-זור וגרמו לפציעתם של ארבעה חיילים אמריקאים.

בספטמבר 2022 יצאה שיירה צבאית של לוחמי הארגון (חמישה עשר כלי רכב עמוסים לוחמים) מפאתי דמשק והגיעה לאזור חלב, כדי לתגבר מיליציות פרו-איראניות אחרות שמוצבות שם.

ב-10 בנובמבר 2023 יצא הארגון מדמשק ונפרס באזור דיר א-זור. לשם ביצוע סיורים על גבי כלי רכב צבאיים חמושים בארטילריה ותותחים נגד מטוסים. במקביל, נפרסו באזור עוד כוחות של מיליציות פרו איראניות, במגמה לנטרל נוכחותם של הכוחות האמריקאים שפעלו שם.

## קישורים חיצוניים

## הערות שוליים

קטגוריה:ציר ההתנגדות
קטגוריה:ארגוני טרור שיעיים
קטגוריה:משמרות המהפכה האסלאמית
זיינב דוסו

**זיינב דוסו** (באיטלקית: **Zaynab Dosso**; נולדה ב-12 בספטמבר 1999) היא אתלטית איטלקייה, אלופת עולם באולם (טורון 2026) בריצת 60 מטר ומדליית ארד באליפות אירופה (רומא 2024) בריצת 100 מטר.

## ביוגרפיה
דוסו נולדה וגדלה בחוף השנהב. בשנת 2002 היגרו הוריה לאיטליה והיא הצטרפה אליהם בשנת 2009. בשנת 2016 קיבלה אזרחות איטלקית. 

### 2022
באליפות אירופה שנערכה במינכן, גרמניה באוגוסט 2022 היא זכתה במדליית ארד בריצת שליחות 4x100 מטר בתוצאה של 42.84 שניות, אחרי גרמניה (42.34 שניות) ופולין (42.61 שניות). נוסף לכך, היא סיימה במקום שביעי בריצת 100 מטר בתוצאה של 11.37 שניות, בשלב חצי הגמר היא קבעה תוצאה של 11.28 שניות.

### 2023
באליפות העולם שנערכה בבודפשט, הונגריה בסוף אוגוסט 2023 היא סיימה במקום רביעי בריצת שליחות 4x100 מטר בתוצאה של 42.49 שניות. נוסף לכך, היא סיימה במקום 19 בריצת 100 מטר בתוצאה של 11.19 שניות, בשלב המוקדמות היא קבעה שיא לאומי חדש של 11.14 שניות.

### 2024
בתחרות באולם שנערכה בטורון, פולין ב-6 בפברואר 2024 היא קבעה בריצת 60 מטר שיא אישי חדש של 7.02 שניות.

#### מדליית ארד באליפות עולם באולם
כחודש לאחר מכן, באליפות העולם באולם שנערכה בגלאזגו, הממלכה המאוחדת, ב-2 במרץ אותה שנה זכתה במדליית ארד בריצת 60 מטר בתוצאה של 7.05 שניות, אחרי ג'וליאן אלפרד מסנט לוסיה (6.98 שניות) ואווה סוובודה מפולין (7.00 שניות).
#### מדליית ארד באליפות אירופה
באליפות אירופה שנערכה ברומא ביוני היא זכתה במדליית ארד בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ואווה סוובודה (11.03 שניות). בשלב חצי הגמר היא קבעה שיא לאומי חדש של 11.01 שניות.

באולימפיאדת פריז סיימה במקום 13 בריצת שליחות 4x100 מטר בתוצאה של 43.03 שניות ובמקום 23 בריצת 100 מטר סיימה בתוצאה של 11.34 שניות.

### 2025
באליפות אירופה באולם שנערכה באפלדורן שבהולנד במרץ זכתה במדליית זהב בריצת 60 מטר בשיא לאומי של 7.01 שניות, לפני מוג'ינגה קמבונדג'י משווייץ (7.02 שניות) ופטריציה ואן דר וקן מלוקסמבורג (7.06 שניות).

באליפות העולם באולם שנערכה בנאנג'ינג, הרפובליקה העממית של סין במרץ זכתה במדליית כסף בריצת 60 מטר בתוצאה של 7.06 שניות, אחרי מוג'ינגה קמבונדג'י (7.04 שניות) ולפני פטריציה ואן דר וקן (7.07 שניות).

באליפות העולם שנערכה בטוקיו שביפן בספטמבר סיימה במקום 18 בריצת 100 מטר בתוצאה של 11.22 שניות.

### 2026
#### אלופת עולם באולם
באליפות העולם באולם שנערכה בטורון שבפולין במרץ זכתה במדליית זהב בריצת 60 מטר בתוצאה של 7.00 שניות, לפני ג'יישיוס סירס מארצות הברית (7.03 שניות) וג'וליאן אלפרד (7.03 שניות).

## שיאים אישיים
### אצטדיון
* ריצת 100 מטר: 11.01 (2024), **שיא איטליה**

### אולם
* ריצת 60 מטר: 6.99 (2026) **שיא איטליה**

## קישורים חיצוניים

קטגוריה:אצניות
קטגוריה:אתלטיות איטלקיות
קטגוריה:אלופות אירופה באתלטיקה
קטגוריה:אלופות עולם באתלטיקה
קטגוריה:אתלטיות באולימפיאדת פריז (2024)
קטגוריה:משתתפים איטלקים באולימפיאדת פריז (2024)
קטגוריה:מהגרים לאיטליה
קטגוריה:ילידות 1999
קטגוריה:איטלקים שנולדו ב-1999
מנדל מסלוצק

רבי **מנחם מנדל אפשטיין** (ר' **מנדלי סלוצקער**; לערך תקס"ו, 1805 – חשוון תרל"ו, 1875) היה אחד מגדולי הדור, והיה המורה צדק בבית דינו של ר' יוסף דוב הלוי סולובייצ'יק בסלוצק. היה מתלמידי רבי חיים מוולוז'ין.

הוא כיהן ברבנות בעיר האלוסק ונאלץ לעזוב את משרתו עקב מחלוקת עם הרב יחיאל הלר והרב דוד מנובהרדוק על מיאון שערך. לאחר פרישתו עבר לסלוצק שם מסר שיעורים לאנשי העיר לקבוצה של 12 תלמידים, ביניהם גם רבי יוסף רוזין (הרוגצ'ובר) ורבי חיים מבריסק. באותה תקופה רבי חיים היה בן 18, והרוגצ'ובר היה בן 13 בלבד.

נפטר בן 70 בחודש חשוון תרל"ו (1875).

## משפחתו
* בנו - ר' שמואל. רבה של הרוזובה.
#### צאצאיו
הרב יחיאל מיכל פיינשטיין והרב שלמה זלמן פרוש.
## לקריאה נוספת
***סלוצק - פנקס סלוצק ובנותיה**, עמ' 81
* צבי הירש מסלנסקי, **כתבי מאסליאנסקי**, ג (ניו יורק, תרפ"ט), עמ' 52–54

## הערות שוליים

קטגוריה:רבנים בלארוסים
קטגוריה:יהודים הקבורים בבית הקברות היהודי בוורשה
קטגוריה:תלמידי רבי חיים מוולוז'ין
צלייה עקיפה

[ממוזער|300px| [עוף פחית בירה צלוי בצלייה עקיפה]]
**צלייה עקיפה** (באנגלית: **Indirect grilling**) היא טכניקת בישול מנגל שבה המזון מונח לצד או מעל מקור החום במקום ישירות מעל הלהבה או הרשת כפי שמקובל יותר.

## מאפיינים
ניתן להשיג זאת על ידי הדלקת רק חלק מהמבערים של מנגל גז או על ידי הערמת גחלים לצד אחד של בור פחמים. מגש לטפטוף נוזלים ושומנים מונח מתחת למזון כדי למנוע את התלקחות השומן מהמזון ויצירת להבה ישירה. צלייה עקיפה נועדה לבישול נתחים גדולים יותר (כגון כתפי חזיר, עוף שלם) או קשים יותר (כגון חזה, צלעות) שיישרפו אם בישולם יהיה באמצעות להבה ישירה. שיטת בישול זו מייצרת טמפרטורה מתונה יותר (בערך 135–177 מעלות צלזיוס) ומאפשרת החדרה קלה יותר של עשן לטעם.

בעוד הנחת המזון בצד אחד של המדורה (או מקור חום אחר) ממקמת את המזון רחוק יותר ממקור החום ובכך מפחיתה את עוצמת הקרינה, האוכל עדיין חשוף לקרינה ישירה מהאש. וריאציות אחרות של צלייה עקיפה מציבות מחסום פיזי בין האוכל לבין האש. שיטה אחת היא להניח קרש או מגש לא מחורר על הגריל כבסיס לבישול. אם הקרש עשוי מעץ הוא יהיה ספוג מים לפני הצלייה, לאחר מכן ניתן להשתמש בעץ כדי להעניק טעם נוסף לאוכל. שיטה נוספת של צלייה עקיפה היא הצבת מחסום פיזי כמו אבן שמוט בין האש לבין האוכל. החום עולה מהאש סביב קצוות המחסום ואז מסתובב סביב האוכל. לרוב המותגים של כיריים חיצוניות ב"סגנון קמאדו" יש אביזרים הידועים כמסיט חום שניתן למקם מעל האש ומתחת לרשת המזון.

בשנות ה-90 הפך לפופולרי להציב עוף שלם על פחית פתוחה של בירה או משקה משומר אחר שהוכנס לחלל בטן העוף בעת צלייה עקיפה, שיטה זו המכונה עוף פחית בירה. אף על פי שיש הסבורים שתכולת הפחית מרתיחה ומטעימה את האוכל באדים הנובעים מכך, בדיקות קפדניות עוררו ספקנות בנקודה זו.

## בישול על לוחות עץ
[ממוזער|300px| שיטה אחרת היא בישול עקיף של [סלמון על לוחות עץ]] 
בישול על לוחות עץ, המכונה גם "פלקינג", הוא הטכניקה של צלייה או אפיית מזון, בדרך כלל דגים או בשר שתלויים ומוצמדים ללוחות עץ. מספר תרבויות ברחבי העולם עשו זאת במטבח המסורתי הקדם-מודרני שלהן. המאכל הפיני loimulohi (סלמון לוהט) הוא דוגמה לכך, בעוד שבאמריקה הצפונית האינדיאנים בחוף הצפון-מערבי השתמשו בעיקר בקרשים של ארז אדום מערבי לבישול מיני סלמון מהאוקיינוס השקט.

ניתן לשים קרשים ישירות מעל להבות פתוחות, או להעמידם על הקצה ולהפנות אותם לכיוון הלהבות (השיטה הפינית), בכל אחת מהשיטות מוחדרים למזון השמנים והלחות הטבעיים שנמצאים בלוחות עץ היער ומוסיפים טעם.

מאז שנות ה-90 שפים מקצועיים בצפון אמריקה התנסו בהרחבת רשימת המזונות המוכנים על קרשים מעבר לסלמון ובשר צייד, כך שיכלול גם מגוון בשרים, עופות, ירקות, גבינות, פירות ואפילו פיצה. במשך שנים, מסעדות שמרו על המסורת על ידי הגשת סלמון מבושל על קרשים. אבל לאחרונה, כאשר לוחות חתוכים מראש הפכו לזמינים בהרחבה, טבחים מקצועיים וטבחים ביתיים ברחבי היבשת התנסו בבישול על קרשים. מלבד צלייה על להבה פתוחה, ניתן להשתמש בקרשים גם בתנור, ללחמים ולמאפים וגם לתבשילים מלוחים.

בישול על לוחות עץ היה נושא גם לפרודיה. שף הטלוויזיה הקנדי טד רידר הוא חסיד ידוע של בישול על לוחות עץ.

## לקריאה נוספת
* עישון מזון

## ראו גם
* 
* 

## הערות שוליים

קטגוריה:שיטות בישול
רובי המצילה

**רובי המצילה** (באנגלית: **Rescued by Ruby**) הוא סרט ביוגרפי אמריקאי משנת 2022 בבימויה של קאט שיי, עם גרנט גאסטין, סקוט וולף וקיילה זנדר בתפקידים הראשיים.

## תקציר העלילה
דניאל אוניל (גרנט גאסטין) הוא שוטר במשטרת רוד איילנד. שאיפתו היא להצטרף ליחידת הכלבנים k-9 היוקרתית של המשטרה. המפקד היחידה סרג'נט מאט זארלה (סקוט וולף) מבהיר לו כי הכלבים המועדפים הם רועה גרמני וכלב מאולף כזה עולה 10.000 דולר, סכום שאין ליחידה.

למקום מגיע הגמלאי סיימוס בריידי (טים מקבית') שאומר לדניאל שחשובות יותר תכונות הכלב ולא הגזע שלו. דניאל מגיע לתחנת הוטרינריה המקומית ונפגש שם עם פאט אינמן (קמיל סאליבן). היא מציעה לו את הכלבה רובי, בורדר קולי מעורבת. רובי נמצאה משוטטת והוצעה למספר משפחות שהחזירו אותה בגלל חוסר יכולת להתרגל אליה והיא עומדת להיות מורדמת אם לא יימצא מאמץ נוסף.

דניאל מתאהב ברובי ממבט ראשון ומביא אותה לביתו שם היא גורמת נזקים אך אשתו מל (קיילה זנדר) מקבלת זאת באהבה.

דניאל קונה ספר אימון ומאלף את רובי באופן פרטי בעזרת אשתו. רובי עוברת בהצלחה את מבחן הקבלה ליחידה.

במקרה הראשון משתתפים דניאל ורובי באיתור גופה של נרצח. רובי מגיעה למשטח דק גבוה ונעצרת עליו. השוטרים מחפשים תחתיו ולא מוצאים דבר אך רובי מתעקשת ולבסוף נאלץ דניאל לעזוב בבושה את המקום עם רובי.

דניאל כועס על רובי והיא חשה בזה ובורחת. דניאל וחבריו מחפשים אחריה אך לשווא.

כעבור זמן קצר בעקבות מידע, מתגלית גופת הנרצח מתחת לשכבת בטון במקום שנעצרה רובי, רובי צדקה ודניאל אכול רגשי חרטה.

זארלה מתקשר לדניאל בקשר לנער שטעה ביער ונעלם. דניאל המיואש מחפש את רובי בגשם שוטף ומוצא אותה. הם יוצאים ליער ולאחר זמן רובי מאתרת את הנער ודניאל מטפל בו ומזעיק עזרה.

למקום מגיעה אימו של הנער ומסתבר שהיא אותה פאט שמסרה לו את רובי לאימוץ. כולם שמחים ומתחבקים ודניאל ורובי מתקבלים ליחידת K-9 היוקרתית.

בסיום הסרט מוקרנות התמונות של המשתתפים בסיפור האמיתי.

## צוות השחקנים

## קישורים חיצוניים

*קדימון לרובי המצילה, באתר יוטיוב
*הסצנה הסופית, באתר יוטיוב

## הערות שוליים

קטגוריה:סרטים אמריקאיים משנת 2022
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
קטגוריה:סרטים על כלבים
קטגוריה:נטפליקס: סרטים